छोटू रंगसाज को पकड़वाने पर मिलेंगे 50 हजार रुपए
सूचना देने वालेे का नाम गुप्त रखा जाएगा : एसपी
भास्करन्यूज | गढ़वा
पुलिसेके लिए सिरदर्द बना चर्चित अपराधी छोटू रंगसाज पर सरकार ने 50 हजार रुपए के इनाम की घोषणा की है। उन्होंने कहा कि क्षेत्र का चर्चित अपराधी छोटू रंगसाज को जिंदा या मुर्दा पकड़वाने वाले को सरकार इनाम देगी। सूचना देने वालों का नाम गुप्त रखा जाएगा। सोमवार की रात रंका पहुंचे पुलिस अधीक्षक प्रियदर्शी आलोक ने यह जानकारी दी। एसपी आम लोगों से मिले। इस दौरान उन्होंने लोगों से किसी भी तरह की अपराध की सूचना देने के लिए अपना मोबाइल नंबर दिया। कहा, अपराध मुक्त वातावरण बनाने के लिए सबका सहयोग जरूरी है। इस क्रम में एसपी रंका थाना क्षेत्र के बीरबांध, होनहे तथा सेवाडीह गांव गए और लोगों से मिले। उन्होंने लोगों से कहा कि क्षेत्र में नक्सली गतिविधियों और आपराधिक घटनाओं की जानकारी पुलिस को दें ताकि त्वरित कारवाई की जा सके।
उन्होंने ग्रामीणों से कहा कि डरने की आवश्यकता नहीं है। पुलिस हर वक्त आपकी मदद करेगी। लगभग दो घंटे रंका थाना क्षेत्र के ग्रामीणों से मिलने के बाद एसपी गढ़वा लौट गए। इस मौके पर डीएसपी अभय कुमार झा, इंस्पेक्टर अजय कुमार, गढ़वा थाना प्रभारी निरंजन कुमार, रंका थाना एसआई जीतेंद्र कुमार समेत कई पुलिस पदाधिकारी और आम लोग उपस्थित थे।
दोरुपए के लिए टेम्पो चालक को चाकू मारा
मझिआंव| मझिआंव-गढ़वामुख्य सड़क पर हारनदुबे पहाड़ के निकट सोमवार की रात आठ बजे टेम्पो पर सवार युवक ने चालक सत्येंद्र कुमार को चाकू से मारकर जख्मी कर दिया। इस संबंध में पलामू जिले के ऊंटारी रोड थाना के लहरबंजारी निवासी टेम्पो चालक के पिता भूखन चौधरी ने बताया कि सत्येंद्र गढ़वा-मझिआंव मुख्य मार्ग पर टेम्पो चलाता है। इसी दौरान दो रुपए भाड़े के लिए सत्येंद्र और अज्ञात युवक के बीच विवाद हाे गया।
इसी बीच उस युवक ने सत्येंद्र को चाकू मार दिया। इसके बाद वह वहां से फरार हो गया। सत्येंद्र का इलाज गढ़वा सदर अस्पताल में किया जा रहा है। पुलिस मामले की प्राथमिकी दर्ज कर आरोपी के गिरफ्तारी का प्रयास कर रही है।
एसपी ने किया रात में रंका थाना का निरीक्षण
गढ़वा| एसपीप्रियदर्शी आलोक ने सोमवार की रात नौ बजे रंका थाना का औचक निरीक्षण किया। इस दौरान उन्होंने आम लोगो से मिलकर उनकी समस्याओं को सुना। एसपी ने कहा कि जिस किसी भी व्यक्ति को कोई समस्या हो वे सीधे मिलकर या फोन पर उन्हें बताएं। उनकी समस्या दूर की जाएगी। साथ ही उन्होंने लोगो को अपना मोबाइल नंबर भी दिया। एसपी ने कहा कि जब भी कोई परेशानी हो बेहिचक काॅल करें।
एनएच 75 पर यात्रियों से लूटपाट
नगरउंटारी(गढ़वा) | राष्ट्रीयराज्य मार्ग 75 पर रमना थाना क्षेत्र के सिलिया टोंगर में सोमवार की रात करीब दस बजे एक ऑटो चालक सहित उस पर सवार तीन यात्रियों से अज्ञात नकाबपोश लुटेरों ने पिस्तौल का भय दिखाकर पंद्रह हजार दो सौ रुपए नगद, चार मोबाइल लूट लिए। पुलिस मामले की छानबीन कर रही है। जानकारी के अनुसार नगरउंटारी थाने के चेचरिया निवासी शोभनाथ प्रसाद कपड़ा दुकान का स्टाफ चंदन चंद्रवंशी और मिस्त्री चतरा जिला निवासी रघु मिस्त्री मेदिनीनगर वालिया ग्लास हाउस से खिड़की और दरवाजा में लगाने के लिए शीशा लेकर ऑटो से रहे थे। सिलिया टोंगर में तीन नकाबपोश लुटेरों हाथ में पिस्तौल पत्थर लेकर ऑटो को रोकवाया और चंदन के पास से सात हजार, एक मोबाइल, रघु मिस्त्री के पास से आठ हजार दो मोबाइल तथा मेदिनीनगर निवासी टेम्पो चालक से 200 रुपए नगद एक मोबाइल लूट लिया। रघु मिस्त्री शोभनाथ के मकान में मिस्त्री का काम करता है।
रंका थाना पहंुचकर लोगों की समस्याएं सुनते एसपी।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva